als_Latn dik_Latn sag_Latn
Gruevski: Thëniet e Zaevit për parcela tërësisht të shpifura dhe të pavërteta
Ashpër i demantoj, si tërësisht të pavërteta, thëniet e deklaruara nga Zoran Zaevi për atë se kinse kam blerë parcela ndërtimi dhe se gjoja jam pronar i ndonjë parcele, ose në çfarëdo mënyre posedoj pronë jashtë asaj që është paraqitur në listën time anketuese, e cila është publikuar, qëndron në deklaratën me shkrim të kryeministrit Nikolla Gruevski lidhur me akuzat e djeshme nga lideri i LSDM-së.
“Këto thënie janë tërësisht të pavërteta dhe të shpifura. Ato janë gënjeshtra dhe konstruksione, qëllimi i të cilave është i qartë dhe ky është që të më komprometoj, si pjesë e skenarit që po bën ky njeri. Duket se pasi që kuptojnë se efekti i kësaj që po bën Zoran Zaevi është larg asaj çfarë kanë pritur, ai po futet gjithnjë e më shumë në konstruksione të reja dhe në atë mënyrë kërkon ta shpërqëndrojë vëmendjen nga përgjegjësia e tij personale të bazuar në keqpërdorime dhe vepra të rënda penale”, thotë kryeministri Nikolla Gruevski.
als_Latn als_Latn als_Latn